
	Anotācija (ex-ante)
1.3. Pašreizējā situācija, problēmas un risinājumi
	Iebildums
Projekta anotācijā norādīts, ka atsavināmie nekustamie īpašumi tiek virzīti atsavināšanai kā zemes starpgabali, lai gan šie īpašumi neatbilst Publiskas personas mantas atsavināšanas likumā (PPMAL) minētajai starpgabala definīcijai. Tieslietu ministrijai nav konceptuālu iebildumu pret to, ka šādi nekustamie īpašumi, kuriem bez servitūtu nodibināšanas nav iespējams nodrošināt piekļuvi koplietošanas ielai (ceļam), tiek virzīti atsavināšanai. Tomēr vēršam uzmanību uz to, ka ar konkrēto rīkojumu PPMAL tiek interpretēts, paplašinot tajā doto starpgabalu definīciju. Ievērojot minēto, lūdzam Finanšu ministriju, ja arī turpmāk paredzēts virzīt šādus rīkojuma projektus, izvērtēt nepieciešamību grozīt PPMAL, paplašinot tajā doto zemes starpgabala definīciju.

Projekta anotācijā nav norādīti alternatīvie risinājumi nekustamo īpašumu atsavināšanai. Proti, nav redzams vērtējums tam, vai konkrētajā gadījumā izskatīta iespēja atsavināt nekustamos īpašumus citā veidā, piemēram, izsolē. Lūdzam papildināt anotāciju ar informāciju un skaidrojumu par izvēlēto atsavināšanas veidu.
Piedāvātā redakcija
-
	Matīss Vingris (TM)



